Jelgavā, 2024. gada 21. martā (prot. Nr.4, 4p.)

**JELGAVAS VALSTSPILSĒTAS PAŠVALDĪBAS 2024. GADA 21. MARTA**

**SAISTOŠIE NOTEIKUMI Nr.24-4**

**“GROZĪJUMI Jelgavas pilsētas pašvaldības**

**2019. gada 31. JANVĀRA saistošajos noteikumos Nr.19-2**

**“PAR JELGAVAS pilsētas pašvaldības līdzfinansējuma piešķiršanu dzīvojamo māju pieslēgšanai centralizētajai kanalizācijas sistēmai””**

*Izdoti saskaņā ar*[*Ūdenssaimniecības pakalpojumu
likuma*](https://likumi.lv/ta/id/275062-udenssaimniecibas-pakalpojumu-likums)[*6.panta*](https://likumi.lv/ta/id/275062-udenssaimniecibas-pakalpojumu-likums#p6)*sesto daļu*

Izdarīt Jelgavas pilsētas pašvaldības 2019. gada 31. janvāra saistošajos noteikumos Nr.19-2 “Par Jelgavas pilsētas pašvaldības līdzfinansējuma piešķiršanu dzīvojamo māju pieslēgšanai centralizētajai kanalizācijas sistēmai” (turpmāk – noteikumi) (Latvijas Vēstnesis, 2019, 36. nr.) šādus grozījumus:

* 1. Aizstāt noteikumu nosaukumā un visā tekstā vārdu “pilsētas” ar vārdu “valstspilsētas”.
	2. Aizstāt visā tekstā vārdu “vienģimeņu” ar vārdiem “viena dzīvokļa”.
	3. Papildināt ar 2.4.apakšpunktu šādā redakcijā:

“2.4. daudzdzīvokļu dzīvojamā māja – divu, trīs un vairāku dzīvokļu dzīvojamā māja.”

* 1. Papildināt 5.1.apakšpunktu pēc vārda “īpašumiem” ar vārdiem “un attiecīgā kopīpašuma domājamajām daļām;”.
	2. Izteikt 6.1.apakšpunktu šādā redakcijā:

“6.1. par daudzdzīvokļu dzīvojamām mājām, ja pieslēguma izbūvi veic būvkomersants saskaņā ar izstrādāto Būvniecības ieceres dokumentāciju (turpmāk - Būvniecības iecere) – līdz 75% no pieslēguma būvdarbu kopējām izmaksām, bet nepārsniedzot 5 000,00 *euro* par pieslēguma izbūvi;”.

* 1. Aizstāt 6.2.apakšpunktā vārdus “apliecinājuma karti” ar vārdiem “Būvniecības ieceri” un skaitli “1 000,00” ar skaitli “2 000,00”.
	2. Aizstāt 6.3.apakšpunktā skaitli “15,00” ar skaitli “35,00” un skaitli “500,00” ar skaitli “1 000,00”.
	3. Papildināt 9.1.1.1.apakšpunktu aiz vārda “norāda” ar vārdiem “kopējo izmaksu apmēru un”.
	4. Papildināt ar 9.1.1.3.apakšpunktu šādā redakcijā:

“9.1.1.3. norāda Būvniecības ieceres Būvniecības informācijas sistēmas (turpmāk – BIS) lietas numuru un nosaukumu, iesniegumam pievienojot Būvniecības ieceres ģenerālplāna, būvdarbu apjomu un Jelgavas valstspilsētas pašvaldības Būvvaldes (turpmāk – Būvvalde) lēmuma izdruku no BIS.”

* 1. Svītrot 9.1.2.apakšpunktu.
	2. Izteikt 9.1.3.apakšpunktu šādā redakcijā:

“9.1.3. vismaz trīs saņemtajiem būvkomersantu piedāvājumiem - būvdarbu izmaksu tāmēm (turpmāk – tāme) pieslēguma izbūvei, vai gadījumos, kad tiek rīkots iepirkums (noteikumu 6.1.apakšpunktā noteiktajā gadījumā), tā pretendenta, kurš noslēdzis līgumu ar iesniedzēju, iesniegtā finanšu piedāvājuma. Piedāvājuma termiņš ir vismaz divi mēneši no pieteikumu iesniegšanas beigu termiņa. Tāmē ir jābūt iekļautām visām izmaksām, kas ir nepieciešamas izbūvētā pieslēguma nodošanai ekspluatācijā saskaņā ar normatīvo aktu prasībām.”

* 1. Svītrot 9.1.4.apakšpunktu.
	2. Izteikt 11.punktu šādā redakcijā:

“11. Pieteikumu iesniedz SIA “JELGAVAS ŪDENS” personīgi Ūdensvada ielā 4, Jelgavā, vai nosūta pa pastu uz adresi: Ūdensvada iela 4, Jelgava, LV-3001, vai nosūta elektroniski, parakstītu ar drošu elektronisko parakstu, uz e-pasta adresi: jelgavas.udens@ju.lv.”

* 1. Izteikt 14.2.apakšpunktu šādā redakcijā:

“14.2. viena dzīvokļa dzīvojamās mājas saskaņā ar noteikumu 6.2. apakšpunktu;”.

* 1. Papildināt ar 14.3.apakšpunktu šādā redakcijā:

“14.3. viena dzīvokļa dzīvojamās mājas saskaņā ar noteikumu 6.3. apakšpunktu.”

* 1. Izteikt 17.punktu šādā redakcijā:

“17. Iesniedzējs vai viņa pilnvarotā persona ne vēlāk kā 10 (desmit) darba dienu laikā no lēmuma paziņošanas dienas noslēdz līdzfinansējuma līgumu ar SIA “JELGAVAS ŪDENS”. Ja līdzfinansējuma līgumu paraksta vairāki iesniedzēji, iesniedzēji vienojas un līdzfinansējuma līgumā norāda vienu kredītiestādes vai pasta norēķinu sistēmas (PNS) kontu, uz kuru veicams līdzfinansējuma pārskaitījums.”

* 1. Izteikt 21.1.1.apakšpunktu šādā redakcijā:

“21.1.1. Būvvaldes lēmuma ar atzīmi par būvdarbu pabeigšanu izdruka;”.

* 1. Izteikt 21.1.3.apakšpunktu šādā redakcijā:

“21.1.3. iesniedzēja un būvkomersanta abpusēji parakstīta, izpildīto būvdarbu pieņemšanas - nodošanas akta, kurā norādīta informācija par paveikto būvdarbu apjomu un kopējām izmaksām, kopija, uzrādot oriģinālu;”.

* 1. Papildināt ar 21.1.3.1apakšpunktu šādā redakcijā:

“21.1.3.1 būvkomersanta izrakstītā rēķina kopija;”;

* 1. Izteikt 21.1.4.apakšpunktu šādā redakcijā:

“21.1.4. kredītiestādes vai pasta norēķinu sistēmas (PNS) maksājuma dokuments, kas apliecina būvkomersanta izrakstītā rēķina apmaksu vismaz līdzfinansējuma līgumā norādītajā iesniedzēja apmaksājamās summas apmērā, un kurā norādīts, ka apmaksu veicis iesniedzējs .”

* 1. Papildināt 24.punktu ar otro teikumu šādā redakcijā:

“Līdzfinansējumu izmaksā ar pārskaitījumu uz līdzfinansējuma līgumā norādītajam iesniedzējam piederošo kontu kredītiestādē vai pasta norēķinu sistēmā (PNS).”

* 1. Aizstāt 25.punktā vārdus “apliecinājuma karti” ar vārdiem “Būvniecības ieceri”.
	2. Izteikt 1.pielikumu jaunā redakcijā (1.pielikums).
	3. Izteikt 2.pielikumu jaunā redakcijā (2.pielikums).
	4. Papildināt 3.pielikuma otro rindkopu aiz vārda “Es” ar simbolu un vārdu “/mēs”.

Domes priekšsēdētājs A.Rāviņš